Dragana Mirković

**Dragana Mirković** (rođena 18. januara 1968) srbijanska je pjevačica pop-folk muzike. Jedna je od najvećih balkanskih zvijezda svog žanra i uopšte, te sa skoro 10 miliona prodatih nosača zvuka i slike najprodavanija pjevačica 1990-ih na prostoru bivše Jugoslavije (plus Bugarska), ali i najprodavanija pjevačica 1980-ih (uz Lepu Brenu). Popularna je kako u svojoj tako i u susjednim zemljama, te jedina srbijanska pjevačica koja je rasprodala koncerte na velikim stadionima u Bugarskoj, Rumuniji i Bosni i Hercegovini; također predstavlja jedinu srbijansku pjevačicu koja je održala veći solistički koncertni nastup u Turskoj. Poznata je i po originalnim, skupim i domišljatim videospotovima te zahtjevnim koreografijama u stilu Janet Jackson. Imala je uloge u tri filma, od kojih je najpoznatiji *Slatko od snova* (u kojem je bila glavna uloga). Televizija "DM Sat" sa sjedištem u Požarevcu je u njenom vlasništvu. ili "lučetom iz Kasidola",

Završila je srednju trgovačku školu.

Dugo vremena je bila u vezi sa Zoranom Bašanovićem (koji je bio i njen menadžer), ali se kasnije udala za Tonija Bjelića – poslovnog čovjeka koji živi u Beču, Nakon udaje se povukla na određen period iz javnosti. ovom prilikom joj je uručena prigodna plaketa kao i zahvalnica i zlatnik u pomen 810 godina od početka državne vladavine Kulina bana Bosnom. U decembru 2012. izdaje jubilarni 20. album sa 20 pjesama u izdanju Vujin Recordsa za BiH i dijasporu dok je izdavač za Srbiju bio Zmex. Godine 2013. u Rumuniji na trgu u Rešici održala je koncert pred 70.000 ljudi. Godine 2014. dobila je poziv od portorikanskog pjevača Josea Feliciana da snime duet, na što je pristala; duet je otpjevan na engleskom i španskom jeziku. Iste godine 3. oktobra održala je veliki solistički koncert u beogradskoj Areni. Krajem juna 2016. izdala je stilom različite hit singlove "Lepi moj" i "Zašto me tražiš" (koji zajedno broje skoro 50 miliona pregleda na YouTube-u).

Dana 3. oktobra 2014. održala je solistički koncert u Areni u Beogradu, pred oko 20.000 ljudi. Sljedeće, 2015. godine, održala je koncert na stadionu u Vrnjačkoj Banji pred više od 20.000 ljudi. Dana 16. decembra 2016. nastupila je u Sofiji, u najvećoj bugarskoj areni Armeec, pred 17.000 ljudi. U periodu od 2016. do 2017. godine bila je član žirija u popularnom muzičkom takmičenju *Pinkove zvezde*.

Nakon izlaska svog 21. studijskog albuma *Od milion jedan*, koji je u prodaji bio od 25. januara 2017. i oborio relativne domaće rekorde slušanosti (neke numere imaju preko 20 miliona pregleda na YouTube-u), Dragana je započela veliku solističku turneju *Od milion jedna*. Turneju je otpočela 12. maja 2017. u tuzlanskoj dvorani Mejdan i održala koncert pred 8.000 ljudi.

Iste godine 7. augusta održala je koncert na svrljiškom trgu, gdje je oborila rekord posjećenosti, a saobraćaj je te večeri u cijelom Svrljigu bio blokiran.

Potom je 3. i 15. septembra nastupala u Bugarskoj i Somboru, redom – na gradskom trgu u Banskom pred više od 25.000 ljudi, odnosno u sportskoj dvorani Mostonog ispred 5.000 ljudi.

U novembru 2017. je nastavila svoju veliku solističku turneju *Od milion jedna*, i to u Americi, gdje je nastupala poslije punih 20 godina – 10. novembra nastupala je u Torontu, 11. novembra u Čikagu, 17. novembra u Njujorku i 18. novembra u Sent Luisu. U Americi je oborila rekorde posjećenosti.

Dana 28. decembra 2017. održala je koncert za pamćenje u hali Luke u Bihaću ispred više od 3.000 ljudi.

U 2018. je nastavila svoju turneju i ostvarila enormne uspjehe po čitavoj Evropi. Nastupala je u Parizu (9. februara), Sloveniji (24. februara), Njemačkoj (3. i 17. marta), Švicarskoj (24. marta), Hrvatskoj (Zagrebu – 20. aprila i Puli – 5. maja).

Sredinom aprila 2018. izbacila je pjesmu *Proklet rođen* – duet sa Vukom Mobom, koji je i odradio tekst, dok je muziku i aranžman uradio Marko Moreno. Pjesma je za vrlo kratko vrijeme oborila neke rekorde, što govore i pregledi na YouTube-u.

U julu i augustu 2018. je nastavila svoju turneju i nastupala prvo u Bosni i Hercegovini, a potom u Hrvatskoj i Crnoj Gori. U Bosni i Hercegovini je 20. jula nastupala u Mostaru, 21. jula u Ljubuškom, 27. jula na gradskom stadionu Velika Kladuša, a 31. jula u Sanskom Mostu. Potom je augusta nastupala u Makarskoj 3. augusta, a 19. augusta u najvećoj Budvanskoj diskoteci Top Hill pred 5.000 posjetilaca.

Dana 24. augusta nastupala je na gradskom trgu u Vranju na manifestaciji 'Dani Vranja', gdje su organizatori koncerta zaključili da je ovo najposjećeniji koncert otkad postoji manifestacija i da će ući u historiju. Nedugo potom, 1. septembra je nastupala u Leskovcu na zatvaranju leskovačke Roštiljijade, a koncertu je prisustvovalo oko 40.000 ljudi.

U oktobru 2018. održala je drugu turneju u Americi za manje od godinu dana i ponovo oborila rekorde posjećenosti. Dana 5. oktobra nastupala je u Detroitu, 12. oktobra u De Mojnu, 13. oktobra Sent Luisu, 19. oktobra Čikagu i 20. oktobra u Atlanti.

Dana 21. novembra 2019. u organizaciji Muzičke produkcije BHRT održala je jednosatni koncert,

## Nagrade 
Udruženje radiostanica Srbije 1993. proglasilo je Draganu Mirković za 'Pjevačicu decenije'. Iste godine, ljudi u dijaspori birali su najpopularniju ličnost treće Jugoslavije. Dragana je zauzela visoko drugo mjesto, iza tadašnjeg predsjednika SRJ Slobodana Miloševića.

Tri puta zaredom odnijela je pobjedu na nekada najvećoj folk manifestaciji "Poselo 202".

Dobitnica je devet Oskara popularnosti.

Dobitnica je priznanja "Melka" kao pjevačica koja je obilježila 1995. godinu.

Dva puta je dobila nagradu za najbolju pjevačicu svih vremena – BiH Oskar 2006 i Beogradski pobjednik 2007.

Godine 2008, gledaoci popularne bugarske televizije Balkanika proglasili su je najpopularnijom pjevačicom na Balkanu.

## Festivali 
* 1985. MESAM – "Umiljato oko moje"
* 1989. Poselo godine 202 – "Kolo sreće" / "Milo moje što te nema" / "Slađano moje, slađano"
* 1990. Poselo godine 202 – "Simpatija" (*prva nagrada na Poselu*)
* 1991. Poselo godine 202 – "Kaži mi sunce moje" / "Dobra devojka" (*prva nagrada na Poselu*)
* 1992. Hit parada – "Dobra devojka"
* 2019. Sabor, Beograd – Dobitnica estradno-muzičke nagrade Srbije za životno djelo (*najmlađa dobitnica nagrade*)

## Multimedijalna umjetnica 
Ono što je viđeno samo na MTV-ju, na snimcima koncerata svjetskih zvijezda, Dragana je primijenila na svojim nastupima. Na koncertu u Centru Sava 1995, umjesto klasičnog mikrofona, imala je bubicu koja joj je dozvoljavala punu slobodu pokreta i igranje sa plesnom grupom prema inovativno osmišljenoj i uvježbanoj koreografiji.

## *Slatko od snova* 
Igrala je glavnu ulogu u filmu *Slatko od snova* koji je imao svoju premijeru 12. aprila 1994. Film je bajkovita priča sa elementima komedije o Deni, djevojci koja radi u McDonald'su, a sanja da postane zvijezda. Dragana je za potrebe filma pjevala na engleskom jeziku. Igrala je sporedne uloge u još dva filma austrijske proizvodnje.

Raka Đokić započeo je snimanje filma *Slatko od snova* u kojem je Dragana imala glavnu ulogu. Iako nije bila sigurna da li treba da glumi, ipak je pristala, a poslije Rakine smrti nije bilo sigurno hoće li se snimanje nastaviti. Znajući koliko je Raka želio da taj film snimi Dragana – po svaku cijenu ga nastavlja. Svaki vikend imala je nastupe po dijaspori i sama isplaćivala sve troškove filma. Prvi planirani naziv filma (radni naslov) bio je *Fabrika snova*; međutim, naziv je u posljednji čas promijenjen u *Slatko od snova*. Dragana u filmu izvodi isključivo pjesme na engleskom koje su rađene za potrebe filma. U filmu su glumila velika srbijanska glumačka imena kao što su Velimir Bata Živojinović, Milorad Mandić Manda, Branko Cvejić, Živojin Žika Milenković, Gorica Popović, Zoran Cvijanović, Branka Katić, Ratko Tankosić. Premijera filma propraćena je vatrometom i Draganinom koreografijom uz pjesmu "Baby don't you know".

## Diskografija 
### Albumi 
* *Imam dečka nemirnog* (1984) – 160.000 prodatih primjeraka
* *Umiljato oko moje* (1985) – 250.000 prodatih primjeraka
* *Spasi me samoće* (1986) – 400.000 prodatih primjeraka
* *Ruže cvetaju samo u pesmama* (1987) – 400.000 primjeraka
* *Najlepši par* (1988) – 450.000 prodatih primjeraka
* *Simpatija* (1989) – 500.000 prodatih primjeraka
* *Pomisli želju* (1990) – 620.000 prodatih primjeraka – najprodavaniji album godine u SFRJ i Bugarskoj
* *Dobra devojka* (1991) – 700.000 prodatih primjeraka – najprodavaniji album godine u SFRJ i Bugarskoj
* *Dolaze nam bolji dani* (1992) – 350.000 – najprodavaniji album godine u SRJ i najprodavaniji album decenije u SRJ
* *No. 10* (1993) – 250.000 prodatih primjeraka – najprodavaniji album godine u SRJ i drugi najprodavaniji album decenije u SRJ
* *Nije tebi do mene* (1994) – 250.000 prodatih primjeraka – najprodavaniji album godine u SRJ i treći najprodavaniji album decenije u SRJ
* *Plači zemljo* (1995) – 220.000 prodatih primjeraka – najprodavaniji album godine u SRJ
* *Nema promene* (1996) – 150.000 prodatih primjeraka
* *Kojom gorom* (1997) – 150.000 prodatih primjeraka (najprodavaniji album godine u SRJ – 100.000 prodatih primjeraka za pet dana – rekord u SRJ)
* *15* (1999) – 140.000 prodatih primjeraka
* *16* (2000) – 200.000 prodatih primjeraka
* *Trag u vremenu* (2004) – 200.000 prodatih primjeraka
* *Luče moje* (2006) – 250.000 prodatih primjeraka
* *Eksplozija* (2008) – *nema podataka o prodaji*
* *20* (2012) – *nema podataka o prodaji*
* *Od milion jedan* (2017) – *nema podataka o prodaji*

#### Ostali 
* *Dragana i Južni vetar – No° 1* (1991) – 110.000 prodatih primjeraka
* *Dragana i Južni vetar – No° 2* (1991) – 80.000 prodatih primjeraka
* *Dragana i Južni vetar – No° 3* (1992) – 30.000 prodatih primjeraka
* *Dragana i Južni vetar – Najlepše pesme* (1993) – 30.000 prodatih primjeraka
* *Slatko od snova (muzika iz filma)* (1994) – 60.000 prodatih primjeraka
* *Jedna je Dragana* (1997) – 25.000 prodatih primjeraka
* *Najveći hitovi 1* (1997) – 40.000 prodatih primjeraka
* *Najveći hitovi 2* (1992) – 30.000 prodatih primjeraka
* *Hitovi 1* (2000) – 70.000 prodatih primjeraka
* *Hitovi 2* (2000) – 50.000 prodatih primjeraka
* *Balade* (2000) – 30.000 prodatih primjeraka
* *Dragana zauvek!* (2003) – 20.000 prodatih primjeraka
* ''Don't Go Away – No Te Vallas* (2014) – *nema podataka o prodaji*

### Videografija 
### Saradnje 
* "Nek puknu dušmani" (ft. Mile Kitić, Šemsa Suljaković, Sinan Sakić i Kemal Malovčić, 1986)
* "Svi grešimo" (ft. Sinan Sakić, 1987)
* "Dal će moći da se živi" (ft. Sinan Sakić, prateći vokal; 1988)
* "Hej, devojko da li imaš momka" (ft. Miodrag Jakovljević, 1989)
* "Ja te volim to ne krijem" (ft. Miodrag Jakovljević, 1989)
* "E, moj doktore" (ft. Zana, 1990)
* "Ako me umiriš sad" (ft. Vesna Zmijanac, prateći vokal; 1992)
* "Smej se" (ft. Nino, prateći vokal; 1993)
* "Usne vrele kao žar" (ft. Nino, prateći vokal; 1993)
* "Kome treba duša ranjena" (ft. Kuki, prateći vokal; 1995)
* "Sve je isto samo pesme nisu" (ft. Kuki, prateći vokal; 1995)
* "Niko kao ti" (ft. Kuki, prateći vokal; 1995)
* "Tražim te u dugim noćima" (ft. Kuki, prateći vokal; 1995)
* "Sele moja" (ft. Zorica Brunclik, 1996)
* "Divlja devojka" (ft. Nino, 1995)
* "Samo jedan sat" (ft. Beat Street, 1996)
* "Oči pune tuge" (ft. Željko Šašić, 1996)
* "Ona je priča života moga" (ft. Željko Šašić, prateći vokal; 1997)
* "Zenico oka mog" (ft. Zoran Stračević, 2000)
* "Srcu nije lako" (ft. Divlji kesten, 2000)
* "Ja imam te, a ko da nemam te" (ft. Hari Mata Hari, 2001)
* "Život moj" (ft. Danijel Đokić, 2007)
* "Jači nego ikad" (ft. Mile Kitić, Šemsa Suljaković, Sinan Sakić i Kemal Malovčić, 2008) – *ponovno okupljanje Južnog vetra''
* "Gromovi" (ft. Boban Rajović, 2009)
* "Kad nas vide zagrljene" (ft. Hanka Paldum, 2013)
* "Don't Go Away – No Te Vallas" (ft. Jose Feliciano, 2014)
* "Trovanje" (ft. Danijel Đokić, 2017)
* "Proklet rođen" (ft. Vuk Mob, 2018)
* "Sad i zauvek" (ft. Aca Lukas, 2021)
* "Kad srce stane" (ft. Ivan Zak, 2024)
* "Ako se volimo" (ft. Magla bend, 2024)

## Također pogledajte 
* Plavi orkestar

## Reference 
### Opšti izvor 
* 

## Literatura 
* Biografija Dragane Mirković na njenom zvaničnom veb-sajtu 

## Vanjski linkovi 
*  
* 
* 
* 
* Tekstovi  pjesama Dragane Mirković
* Tekstovi pjesama Dragane Mirković
* DM SAT – satelitski TV kanal Dragane Mirković

Kategorija:Rođeni 1968.
Kategorija:Biografije, Požarevac
Kategorija:Srbijanske pjevačice
Kategorija:Jugoslavenske pjevačice
Kategorija:Živi ljudi